| **Haarlemmermeer** |
| --- |
| Pumpestasjonen De LyndenPumpestasjonen De Lynden Pumpestasjonen De Lynden |
| 

|  |  |
| --- | --- |
| Flagget til Haarlemmermeer | Byvåpenet til Haarlemmermeer |
| **Flagget til Haarlemmermeer** | **Byvåpenet til Haarlemmermeer** |

 |
| Plassering |
| Plassering av  HaarlemmermeerPlassering av Haarlemmermeer |
| Styresmakter |
| Land  Provinsar |  Nederland Noord-Holland |
| Grunnlagd | 16. juli 1855 |
| Borgarmeister | Theo Weterings |
| Geografi |
| Flatevidd - By   - Land   - Vatn |  185,28 km²   179,76 km²   5,52 km² |
| Innbyggjarar  - Totalt (2007)   - folketettleik | 140 314   781/km² |
| Koordinatar | 52°19′″N 4°41′″E﻿Koordinatar: 52°19′″N 4°41′″E﻿ |
| Diverse annan informasjon |
| **Nettstad:** www.haarlemmermeer.nl |

**Haarlemmermeer** er ein kommune og by i Nederland i provinsen Noord-Holland. Han er ein polder som består av tørrlagt land ved hjelp av dike og kanalar. Området som polderen utgjer var tidlegare innsjøen kalla *Haarlemmermeer*, som tyder «Haarlemsjøen». Området vart tørrlagt på 1800-talet. 

Den største byen i kommunen Hoofddorp. Han er ein av dei største byane i Nederland (70 030 innbyggjarar) som ikkje er ein eigen kommune. Denne byen, i lag med Nieuw Vennep og Badhoevedorp, er ein del av storbyområdet Randstad.

History
-------

Haarlemmermeer skal visstnok ha vore ei gammal grein av Rhinen, som rann gjennom området i romartida. I 1531 hadde innsjøen eit areal på 26 km² og i nærleiken låg tre mindre innsjøar, Leidsche Meer, Spiering Meer og Oude Meer. 

Historisk kart over Haarlemmermeer før han vart drenert.
Dei fire innsjøane vart slått saman til ein etter fleire store flaumar. Fleire landsbyar forsvann i prosessen og ein av desse var Vennep, som den moderne byen Nieuw Vennep er kalla opp etter. I 1647 hadde Haarlemmermeer eit areal på 150 km² og hundre år seinare hadde han vokse til 170 km². Prosessen ved at innsjøar veks over tid vert på nederlandsk kalla «waterwolf».

I 1643 vart det gjort framlegg om å byggje dike og drenere innsjøen, men det var først då ein kraftig storm i november 1836 førte til flaum i Amsterdam, og seinare same år i Leiden på andre sida av innsjøen, at ein for alvor sette til verks planane. 

Det vart bygd ein 61 km lang kanal rundt innsjøen og jorda som vart grave ut vart nytta til å byggje eit dike. Tidlegare vart det nytta vindmøller til å pumpe ut vatn frå innsjøar, men ein var no kome så langt at ein kunne nytta maskindrivne pumper i stadenfnor. Tre dampmaskinar vart bygd rundt innsjøen og pumpinga starta i 1848. 1. juli 1852 var innsjøen tørrlagt etter at om lag ein milliard tonn vatn var vorte pumpa ut. 

Det nye området vart statseigd og kommunen Haarlemmermeer vart så oppretta og innlemma i provinsen Noord-Holland den 16. juli 1855. Den første kyrkja vart bygd same året og i 1877 var der sju. I 1860 hadde kommunen 7237 innbyggjarar og i 1900 hadde han 16 621.

I 1917 vart det bygd ein militær flyplass nær den gamle festninga Schiphol. I dag er denne ein stor sivil flyplass, som utgjer 15 % av flatevidda til Haarlemmermeer. I 1926 tok Amsterdam over styret av Schiphol.

Kjelder
-------

* *Denne artikkelen bygger på «Haarlemmermeer» frå Wikipedia på engelsk, den 17. februar 2008.*

### Fotnotar

1. ↑  Statline

| * v
* d
* e
    Kommunar i provinsen Noord-Holland |
| --- |
| Aalsmeer**·** Alkmaar**·** Amstelveen**·** Amsterdam**·** Beemster**·** Bergen**·** Beverwijk**·** Blaricum**·** Bloemendaal**·** Castricum**·** Den Helder**·** Diemen**·** Drechterland**·** Edam-Volendam**·** Enkhuizen**·** Gooise Meren**·** Haarlem**·** Haarlemmermeer**·** Heemskerk**·** Heemstede**·** Heerhugowaard**·** Heiloo**·** Hilversum**·** Hollands Kroon**·** Hoorn**·** Huizen**·** Koggenland**·** Landsmeer**·** Langedijk**·** Laren**·** Medemblik**·** Oostzaan**·** Opmeer**·** Ouder-Amstel**·** Purmerend**·** Schagen**·** Stede Broec**·** Texel**·** Uitgeest**·** Uithoorn**·** Velsen**·** Waterland**·** Weesp**·** Wijdemeren**·** Wormerland**·** Zaanstad**·** Zandvoort |


|  |  |
| --- | --- |
| Autoritetsdata | 
* Store norske leksikon
* VIAF
* GND
* BNF
* BNF (data)
* GeoNames
* MusicBrainz (area)

 |